Chen Chin-feng

Chen Chin-feng (; lahir 28 Oktober 1977) ialah seorang bekas pemain besbol profesional posisi pemadang luar. Berketurunan kaum asli Taiwan daripada suku Siraya, beliau mencipta sejarah pada tahun 2002 apabila menjadi pemain pertama kelahiran Taiwan yang bermain dalam Major League Baseball (MLB).

Kini, beliau merupakan pengurus pasukan Fubon Guardians dalam Chinese Professional Baseball League (CPBL).

 Kerjaya 
Chen menjadi pemain besbol Taiwan pertama yang bermain dalam Major League Baseball (MLB) apabila melakukan penampilan sulungnya pada 14 September 2002. Beliau bermain secara terhad untuk pasukan Los Angeles Dodgers dalam sebahagian musim 2002 hingga2005. Pada tahun 2005, Chen enggan menerima penempatan semula ke pasukan Las Vegas 51s (Triple-A) dan mencuba peluang untuk beraksi dengan pasukan MLB lain.

Pada tahun yang sama, Chen menjadi pemain posisi Taiwan pertama yang mencatat pukulan dalam MLB, iaitu 2 larian hasil pukulan (RBI) menentang reliever Bobby Seay daripada pasukan Colorado Rockies. Sebelumnya, pelempar Tsao Chin-hui telah menjadi pemain Taiwan pertama yang mendapat pukulan di MLB pada 18 Ogos 2003 bersama Rockies.

Selepas kontraknya dengan Dodgers tamat selepas musim 2005, Chen mengumumkan pada 26 Disember 2005 bahawa beliau tidak akan kembali ke Amerika Utara untuk musim 2006, sebaliknya akan menyertai draf CPBL. Pada tahun 2006, selepas menghadapi kesukaran untuk menembusi senarai 25 pemain Dodgers, Chen mencuba peluang di liga profesional Jepun (NPB), tetapi akhirnya memutuskan untuk bermain dalam Chinese Professional Baseball League (CPBL) di Taiwan.

Beliau dipilih oleh pasukan La New Bears sebagai pemukul khas, dan menamatkan musim penuh pertamanya di Taiwan pada 2006. Chen mendahului banyak statistik, termasuk purata pukulan dan 81 RBI, serta membantu Bears memenangi kejuaraan dan meraih gelaran MVP bagi perlawanan siri akhir.

Dalam Kejohanan Besbol Asia 2007, Chen mencatat home run menentang Yu Darvish dari Jepun, yang seketika memberikan kelebihan kepada pasukan Taiwan. Prestasinya dalam kejohanan menarik perhatian beberapa pasukan Jepun dan Korea, termasuk pasukan Orix Buffaloes, tetapi Chen memilih untuk terus bermain di Taiwan.

Chen telah mengmumkan persaraannya daripada CPBL pada 18 September 2016. Berikutan perlawanan terakhir beliau bersama pasukannya, Lamigo Monkeys telah menggantung nombor jersi beliau, #52.

 Selepas bersara 
Pada 24 Mac 2017, pasukan Fubon Guardians dalam Chinese Professional Baseball League (CPBL) melantik Chen sebagai naib pengurus besar pasukan tersebut.

Seterusnya, pada 30 Disember 2023, Guardians mengumumkan bahawa Chen dilantik sebagai pengurus pasukan.

 Catatan 

 Pautan luar 
, or CPBL

Category:Kelahiran 1977
Category:Orang hidup
Category:Pemain besbol Taiwan
Kategori:Pengurus besbol Taiwan
Category:Pemain Los Angeles Dodgers
Category:Pemain La New Bears
Kategori:Pemain Lamigo Monkeys